《鸟影度寒塘》
宋代·林希逸

一段秋容好，丹青欲画难。塘幽尘不到，鸟度影偏寒。

何处寻窠去，行人瞥眼看。云间寻旧侣，水底见飞翰。

鸥讶随波没，鹏思击水抟。佳人遥望处，误指镜中鸾。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。